b'\n_START_ARTICLE_\nSami Amin Al-Arian\n_START_SECTION_\nBakgrunn\n_START_PARAGRAPH_\nArian kom til USA for \xc3\xa5 studere i 1975. Han var 17 \xc3\xa5r. I 1985 avsluttet han doktorsgradsstudiene som dataingeni\xc3\xb8r. \xc3\x85ret etter ble han ansatt ved Universitetet i Tampa i Florida. _NEWLINE_Han har bodd hele sitt voksne liv i USA med kona Nahla Al-Arian og deres fem barn. I lokalsamfunnet har han v\xc3\xa6rt sentral i det muslimske milj\xc3\xb8et. Som imam var han med p\xc3\xa5 \xc3\xa5 opprette flere senter for muslimer, og dessuten en skole for undervisning i islam. Han var sv\xc3\xa6rt engasjert i palestinernes sak, og ble kjent som en talef\xc3\xb8r aktivist i lokalmilj\xc3\xb8et. Han holdt foredrag om konflikten med Israel og om forholdet mellom islam og Vesten. Blant tenketankene han var med p\xc3\xa5 \xc3\xa5 starte var World Islamic Study Enterprise og Islamic Committee for Palestine, som blant annet arrangerte seminar med den n\xc3\xa5 livstidsd\xc3\xb8mte Sheikh Omar Abdul Rahman._NEWLINE_Fra 1994 og framover fikk Al-Arian s\xc3\xb8kelyset p\xc3\xa5 seg for sin deltakelse her. I en rekke kritiske artikler i avisa Tampa Tribune og i en TV-dokumentar ble tenketankene han drev beskyldt for forbindelse med terrorister.\n_START_SECTION_\nFilm\n_START_PARAGRAPH_\nDen norske regiss\xc3\xb8ren Line Halvorsens film USA mot Al-Arian er et portrett av Sami Al-Arian og hans familie sett fra deres synspunkt.'